  Анжелика Тихонова корреспондент Вормон Нуналлы 75 ар тырмон азьын Удмуртиысь Эгра ёросын Быдӟым Атыкай ож вакытысь 10 кырӟанъёсын бичет поттӥзы. Соосты ёросысь песянайёс али но тодон но кырӟало, ивортэ «КАМА рекордз» огазеяськонлэн пресс-службаез. Бичетэ 1995-тӥ арысен туннэ нуналозь ортчылэм этнографи экспедициосын люкам гожтэмъёс пыризы. Соос армие келян, ожмаськон, ож мышкын ужан но пумиськонъёс сярысь верало. Кырӟанъёсын  мерлыко вотэсын но «SoundCloud» ватсэтын тодматскыны луэ Бичетэ пырем кырӟанъёс пӧлын шаерамы гинэ тодмо кырӟанъёс но вань. Кылсярысь, «Вы скажите, ради Бога, где железная дорога…» Ижкар – Балезино чугун сюрес лэсьтонлы сӥземын. Озьы ик крезьгурчиосын гожтэмъёсыз но пумисько, кудъёссэ быдэс Россиын кырӟало. Со кырӟанъёслэн крезьгур инъетсы тунсыко. Крезьгурлэн «кылыз» кема дыр ӵоже юнма, соин ӵошатыса, кылбурез воштыны капчигес. Соин ик ми ӵемысь «вуж кырӟанъёсты выль сямен» пумитаськом Вера Болдырева, «Удмуртилэн уйпалысьтыз кырӟанъёсын усьтэм архив» ӵектослэн тодосъя кивалтӥсезОзьы, Нырысетӥ дунневыл ож вакытысь кырӟанлэсь одӥг кылзэ воштыса, германец интые фашист, со Кыкетӥ дунневыл ож сярысь луэ.  Озьы ик бичетын «Что стоишь, качаясь, тонкая рябина…» тодмо кырӟанлэн но тупатэм вариантэз вань. «Что стоишь, подруга, у зелёной хаты…». Кырӟанъёсты гожтӥсьёслэн выль кылъёсыз шаерамы малпамын шуыса малпан вань, малы ке шуоно кырӟанын «… будет он сражаться за поля родные, за заводы наши, нивы золотые» чурез вань. Удмуртилэн уйпал ёросъёсысьтыз кырӟанъёсын усьтэм архив» ӵектос Эгра ёросын улӥсьёслэн кичӧлтонзы, сое кылдытон бордын но асьсэос ик ужало. Вера Болдырева но «КАМА рекордз» огазеяськон юрттэмен лулчеберет удысын ужасьёс вуж записьёсты оцифровать каро Тодэ вайытом, Вормон Нуналлы Сарапулын карысь ожгарчиослы но ож мышкын тыршемъёслы сӥзем альманах поттӥзы.  Тегъёс: Эгра Удмуртия йӧскалыклулчеберет ВормонНунал БыдӟымАтыкайож кырӟан  